Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, unibertsitate-ikasketak egiten ari diren gazteei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Maiorga Ramírez Erro jaunak, EH Bildu Nafarroa talde parlamentarioko foru parlamentariak, Legebiltzarreko Erregelamenduak adierazten duen bezala, ondoko galdera idatzia egiten dio Nafarroako Gobernuari:

Ikasketa unibertsitarioak egiten ari diren gazteen inguruan hurrengo datuak jaso nahiko nituzke:

1) Nafar unibertsitarioen kopurua, unibertsitate nafarretan (publikoak, pribatuak...) edo beste lurraldeetakoetan egotearen araberako sailkapenarekin.

2) Egoera ezberdinetan dauden gazte unibertsitarioek aurre egin behar duten aurrekontua.

3) Unibertsitarioek beraien ikasketak finantzatzeko erabiltzen duten bide ezberdinen eta kopuruen datuak.

4) Guraso edo tutore finantzatzaileen gaitasun ekonomiko ezberdinen inguruko datuak.

Iruñean, 2018ko ekainaren 21ean

Foru parlamentaria: Maiorga Ramírez Erro